b'\n_START_ARTICLE_\nBaltapilvis garnys\n_START_SECTION_\nI\xc5\xa1vaizda\n_START_PARAGRAPH_\nLabai stambus pauk\xc5\xa1tis. K\xc5\xabno ilgis 127\xc2\xa0cm. Pakau\xc5\xa1is juodas. Kuodas pilkas. Snapas masyvus, 152\xe2\x80\x93176\xc2\xa0mm ilgio, juosvas. Posnapio galiukas ir kra\xc5\xa1tas geltonai \xc5\xbealias. Rainel\xc4\x97 geltona. Plikos odos plotas tarp snapo ir aki\xc5\xb3 \xc5\xbealiai geltonas. Kaklas pilkas. Nugara pilka. Sparno vir\xc5\xa1us tamsiai pilkas. Smakras ir k\xc5\xabno apa\xc4\x8dia balti. Kojos ir letenos pilkos. Jaunikliai rusvai pilki, pilvas baltas.\n_START_SECTION_\nPaplitimas\n_START_PARAGRAPH_\nPaplit\xc4\x99s Pietry\xc4\x8di\xc5\xb3 Azijoje: Butane, Indijoje ir Mianmare.\n_START_SECTION_\nBiologija\n_START_PARAGRAPH_\nBiotopas\xc2\xa0\xe2\x80\x93 pelk\xc4\x97s, e\xc5\xbeerai ir up\xc4\x97s brand\xc5\xbeiuose mi\xc5\xa1kuose. Piet\xc5\xb3 Himalajuose aptinkamas terajuose, \xc5\xabksmingi mi\xc5\xa1kai, raistai. Laikosi iki 1500\xc2\xa0m vir\xc5\xa1 j\xc5\xabros lygio . Vieni\xc5\xa1ius._NEWLINE_Minta gyv\xc5\xabniniu maistu. Da\xc5\xbeniausiai med\xc5\xbeioja prieblandoje, l\xc4\x97tai vaik\xc5\xa1\xc4\x8diodamas arba tykodamas._NEWLINE_Lizdus krauna auk\xc5\xa1tuose med\xc5\xbeiuose, pavieniai. Kiau\xc5\xa1iniai \xc5\xbealiai \xc5\xbeydri. Peri abu t\xc4\x97vai. 2\xc2\xa0\xe2\x80\x93 3 m\xc4\x97nesi\xc5\xb3 jaunikliai palieka lizd\xc4\x85._NEWLINE_Kartos trukm\xc4\x97 10,5\xc2\xa0m.'